|  |  |
| --- | --- |
| **Βασίλειο του Βελγίου** | |
| \_\_\_\_\_\_\_\_\_ | |
|  | |
| **ΟΜΟΣΠΟΝΔΙΑΚΗ ΔΗΜΟΣΙΑ ΥΠΗΡΕΣΙΑ ΔΗΜΟΣΙΑΣ ΥΓΕΙΑΣ, ΑΣΦΑΛΕΙΑΣ ΤΗΣ ΤΡΟΦΙΚΗΣ ΑΛΥΣΙΔΑΣ ΚΑΙ ΠΕΡΙΒΑΛΛΟΝΤΟΣ** | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
|  | |
| **Βασιλικό διάταγμα για την απαγόρευση της παρασκευής και της διάθεσης στην αγορά ορισμένων ομοειδών προϊόντων** | |
|  | |
| **Ο ΦΙΛΙΠΠΟΣ, Βασιλέας των Βέλγων,** | |
|  | |
| Χαιρετίζει όλους τους πολίτες, παρόντες και μελλοντικούς. | |
|  | |
| Έχοντας υπόψη το άρθρο 6 παράγραφος 1 στοιχείο α) του νόμου της 24ης Ιανουαρίου 1977 σχετικά με την προστασία της υγείας των καταναλωτών όσον αφορά τα τρόφιμα και άλλα προϊόντα, όπως τροποποιήθηκε με τον νόμο της 22ας Μαρτίου 1989, και το άρθρο 18 παράγραφος 1, όπως αντικαταστάθηκε με τον νόμο της 22ας Μαρτίου 1989 και τροποποιήθηκε με τον νόμο της 22ας Δεκεμβρίου 2003, | |
|  | |
| έχοντας υπόψη τη γνωμοδότηση της Επιθεώρησης Οικονομικών που εκδόθηκε στις XXX, | |
|  | |
| έχοντας υπόψη τη σύμφωνη γνώμη του υφυπουργού Προϋπολογισμού, η οποία εκδόθηκε στις XXX, | |
|  | |
| έχοντας υπόψη την εκτίμηση επιπτώσεων του κανονισμού της XXX, η οποία διενεργήθηκε σύμφωνα με τα άρθρα 6 και 7 του νόμου της 15ης Δεκεμβρίου 2013, που περιέχει διάφορες διατάξεις σχετικά με τη διοικητική απλούστευση, | |
|  | |
| έχοντας υπόψη την κοινοποίηση στην Ευρωπαϊκή Επιτροπή, της XXX,σύμφωνα με το άρθρο 5 παράγραφος 1 της οδηγίας (ΕΕ) 2015/1535 του Ευρωπαϊκού Κοινοβουλίου και του Συμβουλίου, της 9ης Σεπτεμβρίου 2015, για την καθιέρωση μιας διαδικασίας πληροφόρησης στον τομέα των τεχνικών προδιαγραφών και των κανόνων σχετικά με τις υπηρεσίες της κοινωνίας των πληροφοριών,  [έχοντας υπόψη την παρατήρηση της Ευρωπαϊκής Επιτροπής σε συνέχεια της κοινοποίησης........................... της........................,]  έχοντας υπόψη τη γνωμοδότηση XX του Συμβουλίου της Επικρατείας, που εκδόθηκε στις XXX, σύμφωνα με το άρθρο 84 παράγραφος 1 σημεία 1 και 2 των νόμων για το Συμβούλιο της Επικρατείας, που κωδικοποιήθηκαν στις 12 Ιανουαρίου 1973, | |
|  | |
| κατόπιν πρότασης του υπουργού Δημόσιας Υγείας, | |
|  | |
| ΜΕ ΤΟ ΠΑΡΟΝ ΑΠΟΦΑΣΙΖΟΝΤΑΙ ΚΑΙ ΟΡΙΖΟΝΤΑΙ ΤΑ ΕΞΗΣ: | |
|  | |
| **Άρθρο 1.** **Ορισμοί**  Για την εφαρμογή του παρόντος διατάγματος, ισχύουν οι εξής ορισμοί:  1) σακουλάκια νικοτίνης: κάθε προϊόν χωρίς καπνό για από του στόματος χρήση, το οποίο αποτελείται εξ ολοκλήρου ή εν μέρει από συνθετική ή φυσική νικοτίνη υπό μορφή σκόνης, σωματιδίων ή πολτού ή σε οποιονδήποτε συνδυασμό τέτοιων μορφών, ιδίως εκείνων που παρουσιάζονται ως μερίδες σε φακελάκια ή πορώδη φακελάκια·  2) σακουλάκι κανναβινοειδών: κάθε προϊόν για από του στόματος χρήση, το οποίο αποτελείται από ή περιέχει κανναβινοειδές ή κανναβινοειδή ή παράγωγά του, υπό μορφή σκόνης, σωματιδίων ή πολτού ή σε συνδυασμό τέτοιων μορφών, ιδίως αυτά που διατίθενται ως μερίδες σε φακελάκια ή πορώδη φακελάκια·  3) διάθεση στην αγορά: η διάθεση προϊόντων, ανεξάρτητα από τον τόπο κατασκευής τους, στους καταναλωτές στο Βέλγιο, είτε έναντι αντιτίμου είτε όχι, συμπεριλαμβανομένης της εξ αποστάσεως πώλησης·  4) κατασκευαστής: κάθε φυσικό ή νομικό πρόσωπο το οποίο κατασκευάζει ένα προϊόν ή αναθέτει τον σχεδιασμό ή την κατασκευή προϊόντος και το οποίο εμπορεύεται το προϊόν υπό την επωνυμία ή το σήμα του·  5) εισαγωγέας στο Βέλγιο: ο ιδιοκτήτης ή το πρόσωπο που δικαιούται να διαθέτει στην αγορά προϊόντα τα οποία εισέρχονται στην επικράτεια του Βελγίου·  6) έμπορος λιανικής πώλησης: κάθε σημείο πώλησης στο οποίο διατίθενται προϊόντα στην αγορά, μεταξύ άλλων από φυσικό πρόσωπο. | |
|  | |
| **Άρθρο 2. Απαγόρευση**  Απαγορεύεται να διατίθενται στην αγορά σακουλάκια νικοτίνης και σακουλάκια κανναβινοειδών. | |
|  | |
| **Άρθρο 3. Ποινικές κυρώσεις**  Παράγραφος 1.Τα προϊόντα που απαριθμούνται στο άρθρο 2 του παρόντος διατάγματος θεωρούνται επιβλαβή κατά την έννοια του άρθρου 18 του νόμου της 24ης Ιανουαρίου 1977 σχετικά με την προστασία της υγείας των καταναλωτών όσον αφορά τα τρόφιμα και άλλα προϊόντα.  Παράγραφος 2. Παραβάσεις του παρόντος διατάγματος διερευνώνται, εντοπίζονται και διώκονται σύμφωνα με τις διατάξεις του προαναφερόμενου νόμου της 24ης Ιανουαρίου 1977.  Παράγραφος 3. Πρόσωπο το οποίο παραβιάζει την απαγόρευση του άρθρου 2 του παρόντος διατάγματος τιμωρείται με τις κυρώσεις που προβλέπονται στο άρθρο 13 του νόμου της 24ης Ιανουαρίου 1977 σχετικά με την προστασία της υγείας των καταναλωτών όσον αφορά τα τρόφιμα και τα λοιπά προϊόντα.  Παράγραφος 4.Ο κατασκευαστής, ο εισαγωγέας στο Βέλγιο και ο έμπορος λιανικής πώλησης μπορεί να θεωρηθεί υπεύθυνος για τη μη συμμόρφωση με το άρθρο 2 του παρόντος διατάγματος. | |
|  | |
| **Άρθρο 4. Έναρξη ισχύος**  Το παρόν διάταγμα τίθεται σε ισχύ τρεις μήνες μετά τη δημοσίευσή του στην Επίσημη Εφημερίδα του Βελγίου, εξαιρουμένων των εμπόρων λιανικής πώλησης για τους οποίους το παρόν διάταγμα τίθεται σε ισχύ έξι μήνες μετά τη δημοσίευσή του στην Επίσημη Εφημερίδα του Βελγίου. | |
|  | |
| **Άρθρο 5. Τελική διάταξη**  Αρμόδιος για την εφαρμογή του παρόντος διατάγματος είναι ο υπουργός Δημόσιας Υγείας. | |
| Εκ μέρους του Βασιλέα: | |
|  | |
| Ο υπουργός Δημόσιας Υγείας, | |
|  | |
| Frank VANDENBROUCKE | |